ሓሙሽተ ኣባላት ዘለውዎ ቦርድ መረጻ ኢትዮጵያ መረጻን ህዝበ ውሳነን ብዝምልከተን ዝለዓለ ስልጣን ዝሓዘ ኣካል እዩ። ስልጣኑ ብምጥቃም ድማ ዓበይቲ ዝበሃሉ ውሳነታት ከሕልፍ ከምዝኽእል ይግለጽ። ብመሰረት ኣዋጅ መጣየሺ ቦርድ መረጻ 1133/2011 እቲ ቦርድ ንሕገመንግስትን ሕጊ መረጻን ተኸቲሎም ንዝካየዱ መረጻታትን ህዝበ ውሳነታትን ዘይሻራዊ ብዝኾነ መገዲ ከፈጽም ትጽቢት ይግበር። ረቂቕ ኣዋጅ ቦርድ መረጻ ኢትዮጵያ ይዝተየሉ ኣሎ ኢትዮጵያ፡ ሃገራዊ መረጻ ዝካየደሉ መዓልቲ ተናዊሑ ክልላዊ መረጻ ትግራይ ብዓይኒ ፍሉጣት ፖለቲከኛታት ኢትዮጵያ መሪሕነት ቦርድ መረጻ ከኣ ኣብ መስርሕ መረጻ ንውጽኢት ዘዛብዕ ጥሕሰት ሕጊ ተፈጺሙ ኢሎም እንተኣሚኖም ነቲ ውጽኢት ናይ ምስራዝን ካልእ መረጻ ንኽካየድ ናይ ምውሳንን ስልጣን ኣለዎም። ውጽኢት ወግዓዊ ቅድሚ ምዃኑ'ውን የጽድቖ። ሕግታት መረጻ ክፍጸም ምግባር፣ ንፖለቲካዊ ውድባት ምቁጽጻር፣ ንፖለቲካዊ ውድባት ዝወሃብ ድጎማ ምክፍፋል፣ ንተዓዘብቲ መረጻ ፍቓድ ምሃብን ምቁጽጻርን፣ ናውቲ መረጻ ምድላው ከምኡ'ውን በጀት ኣዳልዩ ኣብ ስራሕ ክውዕል ምግባር ዝብሉ ካብቶም ነቲ ቦርድ ዝተወሃቡ ሓላፍነት ስራሕ ይጥቀሱ። ኣባላት'ቲ ቦርድ ብኸመይ ይምረጹ?
